Den første serien av 68-sett ble levert i årene 1956 til 1958 og bestod av 21 sett. Motorvognene fikk betegnelsen Bmeo 68a og enhetene nummerert fra 01 til 21. Mellomvognene fikk betegnelsen Bo3h type 1 og enhetene nummerert fra 18875 til 18895. Senere omnummerert til 68.31-68.51. Styrevognene fikk betegnelsen BFo3c type 1 og enhetene nummerert fra 18669 til 18678 og 18683 til 18693 Senere omnummerert til 68.61-68.81. Setene i vognene var faste i stålrørsrammer.